З 2005 года Галіна Фёдараўна была прадпрымальнікам, гандлявала вопраткай на гарадскім рынку. Але па шэрагу абставінаў справу давялося спыніць. Чым займацца далей, за якія сродкі існаваць? Галіна Фёдараўна не знаходзіла сабе месца, хвалявалася. Падказку дала родная сястра Еўдакія, што пражывае ў Бабруйску. Тая даўно займаецца вырабам керамічных рэчаў. Навучалася гэтай справе ў знакамітай беларускай мастачкі і скульптара Надзеі Салейка. Паехала паспытаць шчасця ў навучанні ляпіць з гліны і Галіна Фёдараўна.